b'\n_START_ARTICLE_\nLa Plana (Santa Maria d\'Ol\xc3\xb3)\n_START_SECTION_\nDescripci\xc3\xb3\n_START_PARAGRAPH_\nLa casa consta d\'una planta baixa, dos pisos i unes golfes. La cara que mira cap a la capella de Santa Creu de la Plana presenta una fa\xc3\xa7ana amb dos cossos ben diferenciats\xc2\xa0: el cant\xc3\xb3 esquerre amb finestres, i el dret amb una mitja eixida porxada obrada amb arc escarsers._NEWLINE_La casa est\xc3\xa0 orientada a migdia i coberta amb una teulada a doble vessant._NEWLINE_Una filada de totxos separa els diferents pisos. Les obertures s\xc3\xb3n nombroses i en el segon pis s\'obren tres balcons. Tant la porta com les finestres tenen uns arcs de descarrega per tal de repartir el pes. Els baixos estan coberts amb una volta de totxo i els pisos amb un embigat de fusta. Les cantoneres estan molts ben obrades amb carreus grans de pedra picada. La resta de l\'aparell \xc3\xa9s molt irregular i no est\xc3\xa0 disposat en filades.\n_START_SECTION_\nHist\xc3\xb2ria\n_START_PARAGRAPH_\nEl lloc de la Plana apareix documentat el 1112 amb el nom de "In Plana De Tresvigs"._NEWLINE_La casa actual \xc3\xa9s molt nova i s\'ha de situar com una construcci\xc3\xb3 de la 2\xc2\xaa meitat del segle XIX. En una pedra de llinda hi ha la inscripci\xc3\xb3 de Isidro Casamitjana 1868.'